|  |
| --- |
| **Izziņa par atzinumos sniegtajiem iebildumiem****informatīvajam ziņojumam „Par valsts fondētās pensijas kapitāla izmantošanu”** |

(dokumenta veids un nosaukums)

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Finanšu ministrija** |
| 1. | Informatīvā ziņojuma teksts (9 lpp):“Jāņem vērā, ka svarīgs priekšnoteikums speciālā budžeta ilgtspējai ir godprātīga sociālās apdrošināšanas iemaksu veikšana. Diemžēl apmēram trešdaļa no visām sociāli apdrošinātajām personām iemaksas veic no ienākumiem, kas ir mazāki par valstī noteikto minimālo mēneša darba algu. Tādējādi šo personu sociālais nodrošinājums nākotnē būs ļoti zems, nenopelnot sev pat minimālo vecuma pensiju. Tāpēc, lai neradītu papildus slogu pārējiem sociālo apdrošināšanas iemaksu veicējiem, papildus garantijas šiem cilvēkiem būtu jāsedz no valsts pamatbudžeta līdzekļiem.” | Attiecībā par informatīvā ziņojuma projekta 3.punktā “Priekšlikumi problēmu risināšanai” (turpmāk – 3.punkts), (9.lpp.) norādīto, ka, lai neradītu papildus slogu pārējiem sociālo apdrošināšanas iemaksu veicējiem, papildus garantijas šiem cilvēkiem būtu jāsedz no valsts pamatbudžeta līdzekļiem, lūdzam papildināt informatīvā ziņojuma projektu, jo nav saprotams, vai, ieviešot informatīvā ziņojuma projektā paredzēto, neveidosies negatīva ietekme uz valsts budžetu. | **Iebildums ņemts vērā.** | Informatīvā ziņojuma teksts (9 lpp):“Jāņem vērā, ka svarīgs priekšnoteikums speciālā budžeta ilgtspējai ir godprātīga sociālās apdrošināšanas iemaksu veikšana. Diemžēl apmēram trešdaļa no visām sociāli apdrošinātajām personām iemaksas veic no ienākumiem, kas ir mazāki par valstī noteikto minimālo mēneša darba algu. Tādējādi šo personu sociālais nodrošinājums nākotnē būs ļoti zems, nenopelnot sev pat minimālo vecuma pensiju. Šobrīd visas garantijas, kas saistītas ar minimālo vecuma pensiju nodrošināšanu, tiek segtas no speciālā budžeta.” |
| 2. | Informatīvā ziņojuma teksts (9 lpp):“Kopējās izmaksas informācijas sistēmu izmaiņām tiek novērtētas EUR 130 680.00 apmērā (300 c/d \* EUR 435,60).” | Attiecībā par informatīvā ziņojuma projekta 3.punktā (9.lpp.) norādīto, ka, lai nodrošinātu informatīvā ziņojuma projektā paredzēto pasākumu īstenošanu, būs jāveic izmaiņas VSAA informācijas sistēmās un šo izmaiņu ieviešanas izmaksas tiek novērtētas 130 680 *euro* apmērā, lūdzam papildināt informatīvā ziņojuma projektu, norādot, ka minētās izmaiņas LM (VSAA) nodrošinās tai piešķirto valsts budžeta līdzekļu ietvaros. | **Iebildums ņemts vērā.** | Informatīvā ziņojuma teksts (9 lpp):“Kopējās izmaksas informācijas sistēmu izmaiņām tiek novērtētas EUR 130 680.00 apmērā (300 c/d \* EUR 435,60). Minētās izmaiņas VSAA nodrošinās tai piešķirto valsts budžeta līdzekļu ietvaros.” |
| **Latvijas Pašvaldību savienība** |
| 3. | Informatīvā ziņojuma teksts (2 lpp):“Jāņem vērā, ka VFPS aktīvu vērtība pastāvīgi pieaug ne vien VFPS līdzekļu pārvaldītāju darbību rezultātā (vairojot ienesīgumu), bet galvenokārt tāpēc, ka: - katru mēnesi VFPS tiek novirzītas dalībnieku sociālās apdrošināšanas iemaksas pensiju apdrošināšanai, tā palielinot katra dalībnieka pensijas kapitālu un attiecīgi arī kopējo pārvaldāmo aktīvu vērtību; - no 2011.gada ir būtiski mainījusies uz VFPS novirzāmā sociālās apdrošināšanas iemaksu likmes daļa: ja 2011.gadā tā bija 2%, no 2013.gada – 4%, 2015.gadā – 5%, bet no 2016.gada tā ir jau 6% apmērā. Līdz ar to jau tuvākā nākotnē vecuma pensijas vienu trešo daļu veidos tieši VFPS uzkrātais pensijas kapitāls.” | Latvijas Pašvaldību savienība ir izvērtējusi un nesaskaņo informatīvo ziņojumu "Par valsts fondētās pensijas kapitāla izmantošanu",jo ziņojuma 2.lpp. nepieciešams izslēgt vārdus: “Līdz ar to jau tuvākā nākotnē vecuma pensijas vienu trešo daļu veidos tieši VFPS uzkrātais pensijas kapitāls.” Iemaksājot 6% no apliekamā ienākuma obligātajās fondētajās pensijās, nav ne mazāko izredžu kādreiz šādu proporciju (6 no 20 jeb 30%) saņemt atpakaļ.  Nav neviena fakta, kas norādītu uz 2.līmeņa pensiju konkurētspēju, salīdzinot ar 1.līmeņa pensiju. | **Iebildums ņemts vērā.** | Informatīvā ziņojuma teksts (2 lpp):“Jāņem vērā, ka VFPS aktīvu vērtība pastāvīgi pieaug ne vien VFPS līdzekļu pārvaldītāju darbību rezultātā (vairojot ienesīgumu), bet galvenokārt tāpēc, ka: - katru mēnesi VFPS tiek novirzītas dalībnieku sociālās apdrošināšanas iemaksas pensiju apdrošināšanai, tā palielinot katra dalībnieka pensijas kapitālu un attiecīgi arī kopējo pārvaldāmo aktīvu vērtību; - no 2011.gada ir būtiski mainījusies uz VFPS novirzāmā sociālās apdrošināšanas iemaksu likmes daļa: ja 2011.gadā tā bija 2%, no 2013.gada – 4%, 2015.gadā – 5%, bet no 2016.gada tā ir jau 6% apmērā.” |
| Atbildīgā amatpersona |     Dace Trušinska |
|  |  (vārds un uzvārds) |

04.07.2019 10:05

676

D.Trušinska,67021553, Dace.Trusinska@lm.gov.lv

Labklājības ministrijas Sociālās apdrošināšanas departamenta vecākā eksperte